ഒളിമ്ബിക്സ് ട്രാക്കില് ജാബിര് നിരാശയിലും മനംനിറഞ്ഞ് കുടുംബം മലപ്പുറം: ഒളിമ്ബിക്സില് രാജ്യത്തിനായി 400 മീറ്റര് ഹര്ഡില്സില് മത്സരിച്ച എം.പി. ജാബിറിെന്റ കുടുംബത്തിന് വെള്ളിയാഴ്ച നിരാശക്കപ്പുറം സന്തോഷത്തിെന്റ കൂടി ദിനമായിരുന്നു. മത്സരം വീക്ഷിക്കുന്നതിനായി ജാബിറിെന്റ കുടുംബവും അടുപ്പമുള്ളവരുമെല്ലാം നേരത്തേ തന്നെ ആനക്കയം മുടിക്കോടിലെ വീട്ടിലെത്തി. 50.77 സെക്കന്ഡില് ജാബിര് ഹീറ്റ്സില് അവസാന സ്ഥാനത്ത് ഫിനിഷ് ചെയ്തപ്പോള് ഉമ്മക്കും സഹോദരിക്കും ഹൃദയംപൊട്ടി. മുന് മത്സരങ്ങളില് ജാബിര് കാഴ്ചവെച്ച മികച്ച പ്രകടനം ഒളിമ്ബിക്സില് തുടരാനാവാത്തതാണ് കുടുംബത്തെ സങ്കടത്തിലാക്കിയത്. അതേസമയം, നിരാശയുണ്ടെങ്കിലും പിതാവ് ഹംസക്കും മാതാവ് ഷെറീനക്കും സഹോദരങ്ങള്ക്കും ഇതൊരു അഭിമാന നിമിഷം തന്നെയായിരുന്നു. ലോകവേദിയില് വിദേശ താരങ്ങള്ക്കൊപ്പം രാജ്യത്തിെന്റ അഭിമാനമായ ജാബിറിെന്റ കാല്വെപ്പുകള് കുടുംബത്തോടൊപ്പം നാട്ടുകാരെയും ആവേശത്തിലാക്കി. പി.ടി. ഉഷക്കുശേഷം 400 മീറ്റര് ഹര്ഡില്സില് മത്സരിക്കുന്ന ആദ്യ മലയാളിയെന്ന പ്രേത്യകതയും ജാബിറിെന്റ ഒളിമ്ബിക്സ് മത്സരത്തിന് മാറ്റുകൂട്ടി.മത്സരം കഴിഞ്ഞശേഷം ജാബിര് വീട്ടിലേക്ക് വിളിച്ചിരുന്നു. കാലിന് പരിക്കേറ്റിട്ടുണ്ടെന്നും പ്രതീക്ഷിച്ച പോലെ മത്സരിക്കാനായില്ലെന്നും കുടുംബത്തോട് പറഞ്ഞു. മകന് ഒളിമ്ബിക്സ് ട്രാക്കില് ഇന്ത്യക്കുവേണ്ടി മത്സരിക്കാനായതില് അഭിമാനവും സന്തോഷവുമുണ്ടെന്ന് പിതാവ് ഹംസയും മാതാവ് ഷെറീനയും മാധ്യമത്തോട് പറഞ്ഞു. കാലിനേറ്റ പരിക്കും കോവിഡ് പ്രതിസന്ധിയില് പരിശീലനം കുറഞ്ഞതും പ്രകടനത്തെ ബാധിച്ചെന്നും രാജ്യമൊന്നടങ്കം നല്കിയ പിന്തുണ വലുതായിരുന്നുവെന്നും മാതാപിതാക്കള് പറഞ്ഞു. പട്യാലയില് നടന്ന അന്തര്സംസ്ഥാന അത്ലറ്റിക്സ് ചാമ്ബ്യന്ഷിപ്പിപ്പില് 400 മീറ്റര് ഹര്ഡില്സില് 49.78 സെക്കന്ഡില് ഫിനിഷ് ചെയ്താണ് നാവിക ഉദ്യോഗസ്ഥനായ ജാബിര് ഒളിമ്ബിക്സ് യോഗ്യത നേടിയത്. ലോക റാങ്കിങ്ങില് 32ാം സ്ഥാനക്കാരനാണ്.